****

**ÓVODAI BEIRATKOZÁS**

Tisztelt Szülők!

A Gyenesdiási Bölcsőde és Óvodában a **2019/2020-as** nevelési évre történő **óvodai beiratkozás** az alábbi időpontokban lesz:

**2019. április 23. kedd 8.00 – 14.00 óráig**

**2019. április 24. szerda 9.00 – 16.00 óráig**

A beiratkozásra kérjük, hozzák magukkal:

* születési anyakönyvi kivonatot
* a gyermek nevére kiállított személyi azonosítót
* lakcímet igazoló hatósági igazolványt
* a szülők személyi azonosító és lakcímet igazoló hatósági igazolványát

A nemzeti köznevelésről szóló 2011. CXC. törvény 2015. szeptember 1-jétől hatályba lépő rendelkezése szerint a gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson kell részt vennie.

Az a szülő vagy törvényi képviselő, aki a szülői felügyelete vagy gyámsága alatt álló gyermeket kellő időben az óvodába nem íratja be, szabálysértést követ el. A szabálysértés pénzbírsággal is büntethető, melynek mértéke ötezer forinttól százötvenezer forintig terjedhet.

Az óvodai felvételről az óvodai férőhelyek függvényében az óvoda vezetője dönt az érvényes jogszabályi előírás alapján. Az óvodai felvétel tárgyában meghozott döntésről az óvoda vezetője **2019. május 31-ig** tájékoztatja az érintett szülőket.


**BÖLCSŐDEI JELENTKEZÉS**


Tisztelt Szülők!

A Gyenesdiási Bölcsőde és Óvoda Bölcsőde Tagintézményébe **2019/2020-as** nevelési-gondozási évre történő **bölcsődei** jelentkezés az alábbi időpontban lesz:

**2019. április 25. csütörtök 8.00 – 15.00 óráig**

A beiratkozásra kérjük, hozzák magukkal:

* a gyermek egészségügyi kiskönyvét és lakcímkártyáját
* a szülők személyi azonosító és lakcímet igazoló hatósági igazolványát

Bölcsődei jelentkezés helyszíne: az intézményvezető irodája

Világos Csabáné

Intézményvezető